Gandia registra la millor temporada en allotjament hoteler de tota la Comunitat Valenciana
12 gener 2018

## Gandia registra la millor temporada en allotjament hoteler de tota la Comunitat Valenciana12 gener 2018Última actualització: 14 juliol 2025

![](../gestion/img/_AO_7747-copia.jpg)  
  

L'informe de la patronal hotelera HOSBEC sobre els resultats d'ocupació hotelera de l'any passat indica que els establiments hotelers de Gandia van registrar la millor xifra d'ocupació de tota la Comunitat Valenciana en obtenir una mitjana del 82,4% durant 2017.

La dada s'ha aconseguit gràcies a una bona ocupació en la tradicional temporada alta, ja amb uns molt bons registres durant la primavera i la tardor, estenent l'activitat turística més enllà del que és habitual i consolidant març, abril, setembre i octubre com mesos amb bones dades d'afluència de visitants. D'altra banda i segons les dades de l'INE, des de 2012 la mitjana d'ocupació hotelera entre els mesos de març i octubre ha pujat un 12%.

**Perfil del turista**

El turista de Gandia són fonamentalment espanyols. El 89,8% dels turistes allotjats a Gandia són nacionals mentre que el nombre de turistes estrangers augmenta fins al 10,2%, sent les persones procedents de França i Regne Unit els grups més destacats dels clients.

L'alcaldessa de Gandia i màxima responsable en matèria turística, Diana Morant, ha valorat les últimes dades i l'informe d'HOSBEC.

Morant ha declarat que "2016 va ser l'any en què vam ser líders en ocupació hotelera a la Comunitat Valenciana i en 2017 hem aconseguit allargar aquests resultats fora de la temporada estival. Que HOSBEC ho afirme, no fa més que avalar que l'aposta per reposicionar l'oferta no només en el turisme de vacances, sinó realitzant una aposta per l'oferta cultural, gastronòmica i familiar està millorant la percepció de Gandia com una ciutat completa que es pot consumir els 365 dies de l'any". "Anem a FITUR molt contents i il·lusionats amb la feina ben feta".

D'altra banda, **Diana Morant** ha fet valdre la iniciativa privada que roman oberta durant tot l'any. "Cal tenir clar que qui no obri no podrà omplir el seu negoci mai. Aquells que assumixen continuar amb l'oferta durant tot l'any estan veient premiat el seu esforç. Des d'ací vull aplaudir-los per assumir el repte de la desestacionalització, ja que no només depén de l'Administració pública".

[Twittear](https://twitter.com/share)